**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br.UP II 07-30-26-2/16**

**Podgorica, 22.06.2016.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi NVO Mans br.16/80276 od 14.01.2016. godine izjavljene radi poništaja rješenja Zavoda za zapošljavanje Crne Gore broj: 0601-100/60-15 od 25.12.2015.godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 238 stav 1 Zakona o opštem upravnom postupku (“Sl.list Crne Gore”,br.60/03, 73/10 i 32/11) je na sjednici održanoj dana 15.04.2016. godine, donio:

**R J E Š E NJ E**

Žalba se usvaja.

Poništava se rješenje Zavoda za zapošljavanje Crne Gore broj: 0601-100/60-15 od 25.12.2015. godine.

Odobrava se pristup informaciji po zahtjevu br. 15/80276 od 30.10.2015. godine i obavezuje se Zavod za zapošljavanje Crne Gore, da dostavi informaciju podnosiocu zahtjeva NVO Mans i to kopiju: Odluka koje je Upravni odbor Zavoda za zapošljavanje donio od 01.januara do 01.novembra 2015.godine u roku od pet dana od dana kada je podnosilac zahtjeva dostavio dokaz o uplati troškova postupka Zavodu za zapošljavanje Crne Gore.

Obavezuje se NVO Mans da na ime troškovi postupka uplati 6,60 EUR u korist Budžeta Crne Gore na žiro račun br.907-0000000083001-19 u roku od pet dana od dana prijema rješenja i dostavi dokaz o izvršenoj uplati Zavodu za zapošljavanje Crne Gore - Podgorica.

Obavezuje se Zavod za zapošljavanje Crne Gore da advokatu Veselinu Raduloviću naknadi troškove postupka po žalbi br. 16/80276 od 14.01.2016. godine, u ukupnom iznosu od 476,00 EUR, u roku od 15 dana od dana prijema rješenja.

**O b r a z l o ž e nj e**

Prvostepeni organ je donio rješenje br. 0601-100/60-15 od 25.12.2015. godine, po osnovu podnijetog zahtjeva za slobodan pristup informacijama NVO Mans na način što je odlučeno: „Odbija se zahtjev za pristup informacijama NVO „MANS“ iz Podgorice, br. 15/80276 od 30.10.2015.godine“ U obrazloženju rješenja navodi se da je, razmatrajući predmetni zahtjev i imajući u vidu činjenicu da je NVO MANS nakon ranije dobijenih odgovora po zahtjevima iste koristio za objavljivanje više tekstova u Dnevnom listu „Dan“, odlučeno da se zahtjev odbije, ovo iz razloga što je izvjesno da su ranije dostavljene informacije zloupotrebljavane obzirom na navode iznijete u tekstovima. Kako se u obrazloženju prvostepenog rješenja dalje navodi, prvostepeni organ ne spori obavezu davanja podataka o svom radu, odnosno pristup informacijama shodno zakonu, jer su podaci javni, međutim, sporan je način na koji podnosilac zahtjeva za pristup informacijama koristi informacije, obzirom da svojim činjenjem ugrožava integritet fizičkih i pravnih lica, kao i Zavoda, jer mu onemogućava da vrši funkciju posredovanja u zapošljavanju. Prvostepeni organ u daljem navodi da je na ovaj način ugrožena poslovna saradnja Zavoda i korisnika usluga, obzirom da je sprovođenje mjera aktivne politike zapošljavanja uslovljeno učešćem fizičkih i pravnih lica, tj. ukoliko se dezavuišu partneri Zavoda i time ruši njihov ugled, to može imati za posljedicu odbijanje buduće saradnje sa Zavodom, zbog čega bi najviše štete imala nezaposlena lica jer bi se dovela u pitanje realizacija programa iz Nacionalnog akcionog plana zapošljavanja, čiji je krajnji cilj zapošljavanje lica sa evidencije Zavoda. Prvostepeni organ smatra da je, radi zaštite od ozbiljne povrede zakonom zaštićenih interesa, neophodno ograničiti davanje podataka ukoliko se oni zloupotrebljavaju.

Protiv ovog rješenja u zakonskom roku podnosilac zahtjeva je uložio žalbu. U žalbi se u bitnom navodi da se rješenje pobija zbog povrede pravila postupka. Da je dana 30. oktobra 2015.godine upućen zahtjev za pristup informacijama kojim su od Zavoda za zapošljavanje Crne Gore tražene kopije Odluka koje je Upravni odbor Zavoda za zapošljavanje donio od 01.januara do 01.novembra 2015.godine. Dana 11.01.2016. godine dostavljeno rješenje Zavoda za zapošljavanje Crne Gore broj: 0601-100/60-15 od 25.12.2015. godine kojim se pristup informacijama odbija. Žalilac se poziva na član 3 Zakona o slobodnom pristupu informacijama, kojim je propisano da svako domaće i strano fizičko i pravno lice ima pravo na pristup informacijama, bez obaveze da navodi razloge i objašnjava interes traženja informacija. Shodno navedenoj odredbi zakona, žalilac iznosi mišljenje da prvostepeni organ ne treba da ulazi u dalje tumačenje, te unaprijed donosi sud da li će i na koji način njegovi odgovori po zahtjevima biti objavljeni u medijima. Žalilac ne nalazi na zakonu zasnovan razlog zbog kojeg ne može dobiti dokumentaciju traženu na osnovu Zakona o slobodnom pristupu informacijama. Žalilac se takođe poziva na član 7 stav 1 Zakona o slobodnom pristupu informacijama, prema kojem je pristup informacijama od javnog interesa, kao i na odredbu člana 2 stav 1 Zakona o slobodnom pristupu informacijama, shodno kojoj se pristup informacijama u posjedu organa vlasti zasniva na načelima slobodnog pristupa informacijama, transparentnosti rada organa vlasti, prava javnosti da zna, ravnopravnosti i jednakosti. Dalje se žalilac poziva na član 51 Ustava Crne Gore koji govori o tome da svako ima pravo pristupa informaciji u posjedu državnih organa i organizacija koje vrše javna ovlašćenja. Nadalje, u prilog stavu žalioca su, po njemu, i mnogi međunarodni akti koji se bave ovom tematikom. Članom 13 Zakona o slobodnom pristupu informacijama propisano je da je organ vlasti dužan da fizičkom i pravnom licu koje traži pristup informaciji omogući pristup informaciji ili njenom dijelu, koju posjeduje, osim u slučajevima predviđenim ovim zakonom. Prema daljim žalbenim navodima, prvostepeni organ se nije pozvao na odredbu člana 14 Zakona o slobodnom pristupu informacijama, čijom se pravilnom primjenom jedino može ograničiti pristup informacijama u skladu sa navedenim Zakonom. U prilog ovoj tvrdnji žalioca je i stav Vrhovnog suda, iskazan u presudi Uvp.br.83/2006 od dana 08.12.2006.godine u kom izričito nalaže da organ vlasti ima primarnu obavezu da sagleda mogućnost ostvarenja prava na pristup informacijama na način kako je traženo u zahtjevu, ovo posebno iz razloga što pravo pristupa informaciji obuhvata i pravo primanja, korišćenja i širenja informacije. Dakle, kako informacije po svojoj prirodi ne spadaju u red informacija propisanih članom 14 Zakona o slobodnom pristupu informacijama, ne postoji zakonska prepreka da prvostepeni organ ne dozvoli pristup traženim informacijama. Predloženo je da Agencija za zaštitu ličnih podataka i slobodan pristup informacijama poništi rješenje Zavoda za zapošljavanje Crne Gore br: 0601-100/60-15 od 25.12.2015. godine i meritorno odluči po žalbi.

Savjet Agencije se u smislu člana 40 stav 1 tačka 1 Zakona o slobodnom pristup informacijama obratio zahtjevom br.07-33-573-1/16 od 05.02.2016.godine tražeći informaciju koja je predmet zahtjeva za slobodan pristup informacijama 15/80276 te je uz dopis Zavoda za zapošljavanje Crne Gore br. 07-33-553-2/16 od 25.03.2016.godine dostavljene su i to : Odluka o raspisivanju konkursa od 09.02.2015.godine, Odluka o realizaciji Pilot Programa „ Mladi su naš potencijal pružimo im šansu „ od 09.02.2015.godine, Odluka o finansiranju troškova uključivanja nezaposlenih lica u programe osposobljavanja za građevinska zanimanja od 27.02.2015.godine, Odluka o finansiranju Prilot Programa „Stimulisanje zapošljavanja lica sa stečenim srednjim obrazovanjem, 27.02.2015.godine, Odluka o odobravanju kredita iz inoviranog programa za kontiunirano stimulisanje zapošljavanja i preduzetništva u Crnoj Gori od 27.02.2015.godine, Odluka o finansiranju programa obrazovanja i osposobljavanja od 17.03.2015.godine, Odluka o finansiranju javnih radova u 2015.godini od 17.03.2015.godine, Odluka o izboru izvođača Pilot programa za mlade „ Mladi su naš potencijal, pružimo im šansu „ od 17.03.2015.godina, Odluka o finansiranju troškova uključivanja nezaposlenih lica u prosredovanju za zapošljavanje na sezonskim poslovima od 17.03.2015.godine, Odluka o finansiranju Pilot Programa „ Stimulisanje zapošljavanja lica sa stečenim srednjim obrazovanjem“ od 08.04.2015.godine, Odluka o izmeni Odluke br.01-9304 od 03.11.2015.godine ,Odluka o raspisivanju konkursa za izbor izvođača programa osposobljavanja za samostalni rad od 03.06.2015.godine, Odluka o raspisivanju konkursa za izbor izvođača programa osposobljavanja za rad kod poslodavca od 03.06.2016.godine ,Odluka o odobravanju kredita iz Inoviranog programa za kontinuirano stimulisanje zapošljavanja i preduzetništva u Crnoj Gori od 03.06.2015.godine, Odluka o raspisivanju konkursa za izbor izvođača javnog rada „Asistent u nastavi „ od 23.07.2015.godine, Odluka o raspisivanju konkursa za izbor izvođača javnog rada „ Personalni asistent“ od 23.07.2015.godine, Odluka o izmeni Odluke br. 01-2061 od 17.03.2015.godine od 06.08.2015.godine, Odluka o finansiranju programa osposobljavanja za rad kod poslodavca od 23.07.2015.godine, Odluka o finansiranju programa ospobljavanja za samostalan rad 0d 23.07.2015.godine, Odluka o izmeni Odluke br.01-2707 od 08.04.2015.godine od 23.07.2015.godine, Odluka o izmeni Odluke br. 01-2060 od 17.03.2015.godine od 23.07.2015.godine, Odluka o finansiranju javnog rada „ Personalni asistent“ od 28.08.2015.godine, Odluka o finnasiranju javnog rada „ Asistent u nastavi „ od 28.08.2015.godine ,Odluka o izmeni Odluke br. 01-7090 od 28.08.2015.godine od 15.09.2015.godine , Odluka o odobravanja kredita iz Inoviranog programa za kontinuirano stimulisanje zapošljavanja i preduzetništva u Crnoj Gori od 15.09.2015.godine, Odluka o raspisivanju konkursa od 22.09.2015.godine, Odluka o finansiranju troškova uključivanja nezaposlenih lica u programe APZ-a , u 2015.godini od 22.09.2015godine, Odluka o izboru izvođača i finasiranju programa javnih radova 03.11.2015.godine, Odluka o uvođenju programa edukacije za pravna lica i preduzetnike – korisnike kredita 03.11.2015.godine , Odluka o izboru izvođača i finansiranju Pilot Programa „ Aktivacija korisnika MOP-a „ od 03.11.2015.godine, Odluka o izboru organizatora i finansiranju programa obrazovanja i osposobljavanja odraslih od 03.11.2015.godine, Odluka izboru izvođača i finansiranju Programa „ Osposobljavanje za rad kod poslodavca od 03.11.2015.godine , Odluka o izboru izvođača i finnasiranju programa „Osposobljavanje za samostalan rad „ od 03.11.2015.godine.

Nakon razmatranja spisa predmeta , žalbenih navoda i neposrednog uvida u odluke i to : Odluku o raspisivanju konkursa od 09.02.2015.godine, Odluku o realizaciji Pilot Programa „ Mladi su naš potencijal pružimo im šansu „ od 09.02.2015.godine, Odluku o finansiranju troškova uključivanja nezaposlenih lica u programe osposobljavanja za građevinska zanimanja od 27.02.2015.godine, Odluku o finansiranju Prilot Programa „Stimulisanje zapošljavanja lica sa stečenim srednjim obrazovanjem, 27.02.2015.godine, Odluku o odobravanju kredita iz inoviranog programa za kontiunirano stimulisanje zapošljavanja i preduzetništva u Crnoj Gori od 27.02.2015.godine, Odluku o finansiranju programa obrazovanja i osposobljavanja od 17.03.2015.godine, Odluku o finansiranju javnih radova u 2015.godini od 17.03.2015.godine, Odluku o izboru izvođača Pilot programa za mlade „ Mladi su naš potencijal, pružimo im šansu „ od 17.03.2015.godina, Odluku o finansiranju troškova uključivanja nezaposlenih lica u prosredovanju za zapošljavanje na sezonskim poslovima od 17.03.2015.godine, Odluku o finansiranju Pilot Programa „ Stimulisanje zapošljavanja lica sa stečenim srednjim obrazovanjem“ od 08.04.2015.godine, Odluku o izmeni Odluke br.01-9304 od 03.11.2015.godine ,Odluku o raspisivanju konkursa za izbor izvođača programa osposobljavanja za samostalni rad od 03.06.2015.godine, Odluku o raspisivanju konkursa za izbor izvođača programa osposobljavanja za rad kod poslodavca od 03.06.2016.godine ,Odluku o odobravanju kredita iz Inoviranog programa za kontinuirano stimulisanje zapošljavanja i preduzetništva u Crnoj Gori od 03.06.2015.godine, Odluku o raspisivanju konkursa za izbor izvođača javnog rada „ Asistent u nastavi „ od 23.07.2015.godine, Odluku o raspisivanju konkursa za izbor izvođača javnog rada „ Personalni asistent“ od 23.07.2015.godine, Odluku o izmeni Odluke br. 01-2061 od 17.03.2015.godine od 06.08.2015.godine, Odluku o finansiranju programa osposobljavanja za rad kod poslodavca od 23.07.2015.godine, Odluku o finansiranju programa ospobljavanja za samostalan rad 0d 23.07.2015.godine, Odluku o izmeni Odluke br.01-2707 od 08.04.2015.godine od 23.07.2015.godine, Odluku o izmeni Odluke br. 01-2060 od 17.03.2015.godine od 23.07.2015.godine, Odluku o finansiranju javnog rada „ Personalni asistent“ od 28.08.2015.godine, Odluku o finnasiranju javnog rada „ Asistent u nastavi „ od 28.08.2015.godine ,Odluku o izmeni Odluke br. 01-7090 od 28.08.2015.godine od 15.09.2015.godine , Odluku o odobravanja kredita iz Inoviranog programa za kontinuirano stimulisanje zapošljavanja i preduzetništva u Crnoj Gori od 15.09.2015.godine, Odluku o raspisivanju konkursa od 22.09.2015.godine, Odluku o finansiranju troškova uključivanja nezaposlenih lica u programe APZ-a , u 2015.godini od 22.09.2015godine, Odluku o izboru izvođača i finasiranju programa javnih radova 03.11.2015.godine,Odluku o uvođenju programa edukacije za pravna lica i preduzetnike – korisnike kredita 03.11.2015.godine , Odluku o izboru izvođača i finansiranju Pilot Programa „ Aktivacija korisnika MOP-a „ od 03.11.2015.godine, Odluku o izboru organizatora i finansiranju programa obrazovanja i osposobljavanja odraslih od 03.11.2015.godine, Odluku izboru izvođača i finansiranju Programa „ Osposobljavanje za rad kod poslodavca od 03.11.2015.godine , Odluku o izboru izvođača i finnasiranju programa „Osposobljavanje za samostalan rad „ od 03.11.2015.godine, Savjet Agencije nalazi da je žalba osnovana.

Savjet Agencije je poništio rješenje prvostepenog organa broj: 0601-100/60-15 od 25.12.2015. godine zbog pogrešne primjene materijalnog prava. Članom 1 Zakona o slobodnom pristupu informacija je propisano da pravo na pristup informacijama u posjedu organa vlasti ostvaruje se na način i po postupku propisanim ovim zakonom a ne dugim .Članom 3 Zakona o slobodnom pristupu informacijama, propisano je da svako domaće i strano fizičko i pravno lice ima pravo na pristup informacijama, bez obaveze da navodi razloge i objašnjava interes traženja informacija. Shodno prethodno navedenom, dolazi se do zaključka da je navod prvostepenog organa da je razlog odbijanja zahtjeva podnosioca činjenica da je isti nakon ranije dobijenih odgovora po zahtjevima iste koristio za objavljivanje više tekstova u Dnevnom listu „Dan“, neosnovan, čime je prvostepeni organ povrijedio Zakon na štetu žalioca. Prvostepeni organ je takođe naveo da je radi zaštite od ozbiljne povrede zakonom zaštićenih interesa, neophodno ograničiti davanje podataka ukoliko se oni zloupotrebljavaju, što je podnosilac zahtjeva radio, objavljivanjem više tekstova u Dnevnom listu „Dan“. Iskustvo stečeno u postupanju podnosioca zatjeva sa ranije dobijenim informacijama nema zakonsko utemeljenje za odbijanje zahtjeva za slobodan pristup informacijama. Iz već citiranog člana 3 Zakona o slobodnom pristupu informacijama nedvosmisleno proizilazi da podnosilac zahtjeva nije dužan da navodi razloge zbog kojih mu je ista potrebna a samim tim se ne može ograničiti njegovo pravo da raspolaže sa dobijenom informacijom na način koji on smatra najceloshodnijim. Članom 4 Zakona o slobodnom pristupu informacijama je propisano da se pristupom informacijama obezbjeđuje transparentnost rada, podstiče efikasnost, djelotvornost, odgovornost i afirmiše integritet i legitimnost organa vlasti. Članom 7 Zakona o slobodnom pristupu informacijama je propisano da pristup informacijama je od javnog interesa. Pristup informacijama može se ograničiti samo radi zaštite interesa propisanih ovim zakonom. Međutim, prethodno navedenim članovima Zakona o slobodnom pristupu informacijama precizno je određeno da se pristup informacijama može ograničiti isključivo radi zaštite interesa propisanih ovim zakonom, a prvostepeni organ je samo naveo da se radi o zaštićenom interesu, bez navodjenja o kojem se tačno interesu radi i na koju odredbu zakona se poziva. Članom 14 Zakona o slobodnom pristupu informacijama taksativno su navedeni slučajevi i to na način da organ vlasti može ograničiti pristup informaciji ili dijelu informacije, ako je to u interesu:1) zaštite privatnosti od objelodanjivanja podataka predviđenih zakonom kojim se uređuje zaštita podataka o ličnosti, osim podataka koji se odnose na: javne funkcionere u vezi sa vršenjem javne funkcije, kao i prihode, imovinu i sukob interesa tih lica i njihovih srodnika koji su obuhvaćeni zakonom kojim se uređuje sprječavanje sukoba interesa, sredstva dodijeljena iz javnih prihoda, osim za socijalna primanja, zdravstvenu zaštitu i zaštitu od nezaposlenosti;2) bezbjednosti, odbrane, spoljnje, monetarne i ekonomske politike Crne Gore, u skladu sa propisima kojima se uređuje tajnost podataka, označeni stepenom tajnosti;3) prevencije istrage i gonjenja izvršilaca krivičnih djela, radi zaštite od objelodanjivanja podataka koji se odnose na: sprječavanje izvršenja krivičnog djela, prijavljivanje krivičnog djela i njegovog izvršioca,sadržinu preduzetih radnji u pretkrivičnom i krivičnom postupku, dokaze prikupljene izviđajem i istragom,mjere tajnog nadzora, zaštićenog svjedoka i svjedoka saradnika,efikasnost vođenja postupka 4) vršenja službene dužnosti, radi zaštite od objelodanjivanja podataka koji se odnose na: planiranja inspekcijske kontrole i nadzora od strane organa vlasti, konsultacije unutar i između organa vlasti u vezi sa utvrđivanjem stavova, radi izrade službenih dokumenata i predlaganja rješenja nekog predmeta, rad i odlučivanje kolegijalnih organa, pokretanje i vođenja disciplinskog postupka;5) zaštite trgovinskih i drugih ekonomskih interesa od objavljivanja podataka koji se odnose na zaštitu konkurencije i poslovnu tajnu u vezi sa pravom intelektualne svojine. Iz prethodno citiranog člana jasno je da razlozi prvostepenog organa za odbijanje zahtjeva nekorenspondiraju sa istim već je prvostepeni organ dužan u smuslu člana 13 Zakona o slobodnom pristupu informacijama dostaviti traženu informaciju podnosiocu zahtjeva jer ne postoji zakonski osnov ograničenja pristupa traženim podacima u konkretnom slučaju. Savjet Agencije je u postupku preispitivanja zakonistosti osporenog rješenja izvršio neposredan uvid u Odluke koje je Upravni odbor Zavoda za zapošljavanje Crne Gore donio od 01.januara do 01.novembra 2015.godine i u konkretnom slučaju utvrdio u smislu člana 4 Zakona o slobodnom pristupu informacijama da postoji potreba činjenja transparetnim rada prvostepenog organa te u cilju javnosti i otvorenosti djelovanja Zavoda za zapošljavanje Crne Gore na tržištu rada . Naime utvrdio je i da je riječ o informacijama u smislu člana 7 Zakona o slobodnom pristupu informacijama koji su od javnog interesa a kako se odnose na način odlučivanja Upravnog odbora Zavoda za zapošljavnje Crne Gore te da i u odnosu na iste postoji interes javnosti da zna o načinu poslovanja obveznika Zakona o slobodnom pristupu informacijama a posebno imajući u vidu činjenicu da su sve odluke koje su prethodno navedene u rješenju proizvele svoje pravno djestvo .

Savjet Agencije je na osnovu prethodno izloženog odobrio pristup informaciji po zahtjevu NVO Mans br. 15/80276 od 30.10.2015. godine pa je prvostepeni organ u obavezi da dostavi traženu informaciju podnosiocu zahtjeva i to kopiju: Odluka koje je Upravni odbor Zavoda za zapošljavanje donio od 01.januara do 01.novembra

2015.godine u roku od pet dana od dana kada je podnosilac zahtjeva dostavio dokaz o uplati troškova postupka Zavodu za zapošljavanje Crne Gore.

 Prvostepeni organ dužan je prema članu 32 Zakona o slobodnom pristupu informacijama da izvrši rješenje kojim se dozvoljava pristup informaciji u roku od pet dana od dana kada je podnosilac zahtjeva dostavio dokaz o uplati troškova postupka.

Članom 33 stav 2,5 i 6 Zakona o slobodnom pristupi informacijama je propisano da podnosilac zahtjeva snosi troškove postupka za pristup informaciji koji se odnose na stvarne troškove organa vlasti radi kopiranja, skeniranja i dostavljanja tražene informacije, u skladu sa propisom Vlade Crne Gore. Troškovi postupka plaćaju se prije omogućavanja pristupa informaciji ako podnosilac zahtjeva ne dostavi dokaz da je uplatio troškove postupka u utvrđenom iznosu, organ vlasti mu neće omogućiti pristup traženoj informaciji.

Kako tražena informacija kojoj se pristup omogućava ima 66 stranice primjenom člana 33 stav 2 Zakona o slobodnom pristupu informacijama i člana 1 Uredbe o naknadi troškova u postupku za pristup informacijama (Sl.list Crne Gore br.02/07) određuje se naknada troškova postupka u ukupnom iznosu 6,60 EUR i to na ime kopiranja 66 stranica po utvrđenoj cijeni od 0,10 eura po jednoj strani koje je podnosilac zahtjeva dužan uplatiti u korist Budžeta Crne Gore na žiro račun br.907-0000000083001-19 u roku od pet dana od dana prijema rješenja i dostavi dokaz o izvršenoj uplati Zavodu za zapošljavanje Crne Gore - Podgorica.

Odluka o troškovima advokatu Veselinu Raduloviću, donijeta je shodno odredbi 107 stav 1 Zakona o opštem upravnom postupku, kao i po AT-u kojim je tarifnim brojem 9 predviđena naknada troškova za sastavljanje redovnih i vanrednih pravnih ljekova, kojim advokatu pripada dvostruki iznos nagrade propisane tarifnim brojevima 6 tačka 8 (u upravnom postupku i upravnom sporu 200 EUR) što iznosi 400 EUR, sa obračunatim paušalom od 25% od ukupno obračunatog iznosa nagrade po tarifi za sporedne radnje shodno tarifnom broju 18,uz obračunati PDV od 19% što iznosi 76 EUR, što sve ukupno u konkretnom predmetu iznosi 476,00 EUR.

Zavod za zapošljavanje Crne Gore je u obavezi da advokatu Veselinu Raduloviću naknadi troškove postupka po žalbi br. 16/80276 od 14.01.2016. godine, u ukupnom iznosu od 476,00 EUR, u roku od 15 dana od dana prijema rješenja.

Sa iznijetih razloga, shodno članu 38 Zakona o slobodnom pristupu informacijama i člana 238 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**